Kanašas
Kanašas (rus. ir čiuv. Канаш) – miestas Rusijoje, vidurio Čiuvašijoje, 78 km į pietus nuo Čeboksarų; rajono centras (į jo sudėtį nepatenka). Svarbus geležinkelių mazgas (linijos į Čeboksarus, Kazanę, Saranską, Arzamasą). Praeina plentas Civilskas–Uljanovskas. Mašinų ir technikos (vagonų remonto, automobilių agregatų, elektrinių krautuvų), chemijos (polimerinių medžiagų), maisto pramonė, veltinės avalynės gamyba. Veikia kraštotyros muziejus, Čiuvašijos universiteto padalinys. 2010 m. 53 % miesto gyventojų buvo čiuvašai, 31,8 % – rusai, 8,6 % – totoriai.